alexandrainst/scandi-wiki huggingface dataset:
Kaare Filseth

Kaare Krabbe Filseth (født 24. april 1901 i Lillehammer, død 19. september 1944) var en norsk redaktør. Han ble henrettet av Gestapo under unntakstilstanden på Hønefoss høsten 1944.

Filseth ble var redaksjonssekretær i Gudbrandsdølen 1920-1923 og 1924-1931, bare avbrutt av et år som sekretær i Folkeforbundets informasjonsavdeling i Genève i 1923-1924. Han ble redaktør i Ringerikes Blad i 1938, noe han var frem til sin død.

Under andre verdenskrig nektet Filseth å gi under for tysk press rundt avisen redaksjonelle linje, og nektet også å ansette en nazivennlig medredaktør. Da det ble erklært unntakstilstand i september 1944 utarbeidet SS-Hauptsturmführer Ernst Josef Albert Weiner lister over politiske motstandere, og Gestapo sørget for å likvidere Filseth i trappeoppgangen i sitt eget hjem i Hønefoss den 19. september.

Referanser 

Norske redaktører
Nordmenn fra andre verdenskrig
Personer fra Lillehammer kommune
Norske drapsofre
Personer drept med skytevåpen
Nordmenn drept i andre verdenskrig
Lemaitre

Lemaitre er en norsk elektronikaduo som ble startet 20. juni 2010 av de norske indierock-artistene Ketil Jansen og Ulrik Denizou Lund. De møttes første gang da de skulle lage en russelåt sammen hvor Jansen lagde grunnbeaten mens Lund sang over. Duoen har siden oppstarten gitt ut en rekke EP-er, låter og remikser.

Duoen var en av Årets Urørt-finalister i 2012 og ble nominert i klassen årets nykommer under P3 Gull 2013. I januar 2014 signerte duoen med produksjonsselskapet Astralwerk Records, som også er produksjonsselskapet til blant annet Porter Robinson. De har vært på turné og gitt ut remixer med ham. Duoen ble nominert til Spellemannprisen 2016 i klassen popgruppe for sine utgivelser fra 2016, til Spellemannprisen 2018 i klassen popgruppe for sine utgivelser fra 2018 og til Spellemannprisen 2021 i klassen pop for albumet Substellar.

Lemaitre har også spilt inn musikk for reklamefilmer. Under lanseringen av iPhone 5C brukte Apple sangen, «1.18» fra duoens første album The Friendly Sound. 

Gruppen kommer opprinnelig fra Ullern i Oslo. Navnet «Lemaitre» kommer av den belgiske presten og fysikeren Georges Lemaître, som lanserte Big Bang-teorien.

Diskografi 
 The Friendly Sound (2010) EP
 Relativity 1  (Substellar, 2012) EP
 Relativity 2 (Substellar, 2012) EP
 Relativity 3 (Substellar, 2013) EP
 Relativity By Nite (Substellar, 2013)
 Singularity (Astralwerks, 2014) EP
 1749 (Astralwerks, 2016) EP
 Afterglow (Astralwerks, 2016) EP
 Chapter One (Substellar, 2017) samlealbum
 Substellar (Substellar, 2021)

Referanser

Eksterne lenker
 
 Intervju i The Fader
 Artikkel i Radio

Norske musikkgrupper
Frustration Ridge

Frustration Ridge er en rygg i nordenden av Cobham Range i Churchill Mountains i Antarktis.HDRn fikk dette navnet av geologgruppen som besøkte Holyoake, Cobham, og Queen Elizabeth Range fra New Zealand (1964–65). Navnet kom av at selv om den nedenfra så ut som det var lett å komme seg opp, hadde gruppen store vansker med å nå toppen.

Kilder 

Fjell i Antarktis
Artikler i Antarktis-prosjektet som trenger opprydning
Braillard Point

Braillard Point er et nes på nordøstenden av Ardley Island, utenfor sørvestenden av King George Island i Sør-Shetlandsøyene Det ble kartlagt og navngitt av mannskap på RRS «Discovery II» under Discovery Investigations i 1935, etter matrosen A. T. Braillard på skipet i 1931–33 og 1933–35.

Referanser 
 

Sør-Shetlandsøyene
Artikler i Antarktis-prosjektet som trenger opprydning
Nes i Antarktis
Bryde Rocks

Bryde Rocks er en liten gruppe holmer rundt 2 km vest-sørvest for sørenden av Main Island, utenfor vestenden av Sør-Georgia. De ble satt på kartet av South Georgia Survey i perioden 1951–57. Gruppen ble navngitt av UK Antarctic Place-Names Committee etter Thorleif Bryde, en hvalskytter i South Georgia Whaling Co ved Leith Harbour, i flere år fra 1952.

Kilder 

Øyer på Sør-Georgia
Jaeger Table

Jaeger Table er et isdekt platå i Dufek Massif i Pensacolafjellene i Antarktis, med en høyde opp mot  moh ved Worcester Summit. Platået ble kartlagt av United States Geological Survey (USGS) i 1968 fra landmålinger og flyfotografi tatt av U.S. Navy i 1964. Det ble navngitt av Advisory Committee on Antarctic Names, etter forslag fra USGS-geolog Arthur B. Ford, etter offiser James W. Jaeger i US Navy, som var pilot i skvadron VXE-6 på Lockheed Hercules-flyet som satte ut feltgruppen fra USGS i området i 1976–77.

Kilder 

Vidder i Antarktis
Artikler i Antarktis-prosjektet
Hedin Nunatak

Hedin Nunatak er en  nunatak med en flat topp, dekket av is og md bratte sider, som ligger 9 nautiske mil vest-nordvest for toppen av Mount Murphy på Walgreen Coast i Marie Byrd Land i Antarktis. Den ble først grovt kartlagt fra flyfoto tatt januar 1947 av U.S. Navy Operasjon Highjump, og ble navngitt av Advisory Committee on Antarctic Names etter Alan E. Hedin, en nordlysforsker ved Byrd-stasjonen i 1962.

Kilder 

Fjell i Antarktis
Artikler i Antarktis-prosjektet som trenger opprydning
Berkeley Yacc

Berkeley Yacc (byacc) er en reimplementasjon av Unix-parsergeneratoren Yacc, opprinnelig skrevet av Robert Corbett i 1990, og konstruert for å være kompatibel med Yacc. På grunn av dens liberale lisens og fordi den var raskere enn AT&T Yacc, ble den hurtig den mest populære versjonen av Yacc. Den er skrevet i ANSI C og er offentlig eiendom.

Den inneholder egenskaper som ikke er tilgjengfelige i Yacc, slik som reentrancy, som er implementert på en måte som stort sett er kompatibel med GNU Bison.

Referanser

Parsergeneratorer
Programvare fra 1990
Oxymirini

Oxymirini er en gruppe av biller son hører til familien trebukker (Cerambycidae).

Utseende 
Middelsstore (gjerne 20-30 millimeter), nokså kraftige trebukker, brunlige til svarte på farge. Antennene er lange og kraftige, hodet forholdsvis lite. Pronotum er mye smalere enn dekkvingene, med tenner eller runde knuter på sidene. Dekkvingene har markerte, rettvinklede "skuldre" og er jevnt tilsmalnende bakover. Beina er nokså lange.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Skadedyr 
Få eller ingen av disse artene er å regne som skadedyr, da larvene utvikler seg bare i trevirke som forlengst er dødt, oftest også soppangrepet.

Systematisk inndeling / nordiske arter 
Inndelingen følger Danilevsky (2006). Gruppen blir ofte plassert i Rhagiini.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Oxymirini Althoff & Damilevsky, 1997
 Slekten Neoxymirus Miroshnikov, 2013
 Neoxymirus mirabilis (Motschulsky, 1838)
 Slekten Oxymirus Mulsant, 1863
 Oxymirus cursor (Linnaeus, 1758)

Referanser

Kilder 
 Cerambycidae of the World - Oxymirini 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 
 Worldwide Cerambycoidea Photo Gallery - Lepturinae  Stort bildegalleri.
 Norges trebukker – med faktaark på de artene som forekommer i Norge.

Lepturinae
Biller formelt beskrevet i 1997
Up Front Artists

Up Front Artist er et norsk bookingbyrå, basert i Oslo. UFA organiserer band og musikere til konserter i hele landet. Byrået ble etablert i 2010 av Vegard Waske og Mark Vaughan. I 2016 er de syv ansatte og har kontor på Grünerløkka i Oslo. Up Front Artists booker flere hundre konserter i året til ulike festivaler og klubbscener i Norge.

UFA tilbyr booking til alle norske konsertarrangører og legger til rette for at artister som er i startfasen skal ha mulighet til å klatre i musikkbransjen. Det siste året har dem funnet en rekke unge elektronicatalenter som allerede har fått stor oppmerksomhet i USA.  Bookingbyrået representerer 32 musikere og band innen sjangre som electronica, jazz, rock, prog, pop, hiphop, bass, RnB & club. Flere av artistene har kommet inn på det internasjonale marked hvor magasin som Pitchfork, The Fader og Gigwise skriver om musikken deres. Jenny Hval er blant annet den eneste norske artisten som ble kåret til Pitchforks «The Best Album of The Year 2015».

UFA booker artister til alle de norske festivalene. De har blant annet booket flere artister til Øyafestivalen, Slottsfjellfestivalen, Steinkjærfestivalen, Trænafestivalen og Vinjerock. Bedriften er også med på å promotere utenlandske artister til Norge. I 2015 / 2016 skal de blant annet ha promotert Lower Dens fra Canada, Thomas Stenström og Silvana Imam fra Sverige, og Whitney, Thurston Moore og Ty Segall fra USA.

Artister

Amanda Delara
Anna of the North
Band of Gold
Bearson
Carmen Villain
Cashmere Cat
Cezinando
Christine Dancke
Den svenska björnstammen

Drippin 
Funkin Matt
Hasta
Henrik the artist
Hi Tom,
Jaga Jazzist 
Jenny Hval
Jerry Folk
Le P
Lindstrøm
OKAY KAYA

Ost & Kjex
Rytmeklubben
Sandra Kolstad
Sekuoia
Sløtface
Sonny Alven
Thomas Stenström
TRXD
Young Dreams.

Referanser

Popmusikk
Etableringer i 2010
Kultur i Oslo
Rhamnusiini

Rhamnusiini er en gruppe av biller som hører til familien trebukker (Cerambycidae).

Utseende 
Middelsstore, avlange, blanke trebukker. De er gjerne farget i rødt og svart. Hodet og pronotum er forholdsvis små, dekkvingene brede med rettvinklede "skuldre", parallellsidige i alle fall i den fremre delen.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Gruppen er utbredt i den palearktiske sone.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Rhamnusiini Sama, 2009
 Slekten Enoploderes Faldermann, 1837  - noen ganger regnet til en stamme for seg, Enoploderini  
 Enoploderes bicolor Ohbayashi, 1941
 Enoploderes sanguineum Faldermann, 1837
 Slekten Neorhamnusium Hayashi, 1976  
 Neorhamnusium melanocephalum  Miroshnikov & Lin, 2015
 Neorhamnusium rugosipenne (Pic, 1939)
 Neorhamnusium shaanxiensis  Miroshnikov & Lin, 2015
 Neorhamnusium taiwanum Hayashi & Ando, 1976
 Neorhamnusium wuchaoi  Miroshnikov & Lin, 2015
 Slekten Rhamnusium Latreille, 1829 - i Norden:
 Rhamnusium algericum Pic, 1896
 Rhamnusium bicolor (Schrank, 1781) – i Norden bare funnet ett sted i Finland
 Rhamnusium graecum Schaufuss, 1862
 Rhamnusium testaceipenne Pic, 1897

Kilder 
 Cerambycidae of the World - Rhamnusiini 

 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 

 Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 
 Worldwide Cerambycoidea Photo Gallery - Lepturinae  Stort bildegalleri.
 Norges trebukker – med faktaark på de artene som forekommer i Norge.

Lepturinae
Biller formelt beskrevet i 2009
Herdman Rocks

Herdman Rocks er to holmer, 15 moh, som ligger 3 km sørøst for Hart Rock og 5,5 km nordøst for Cape Dundas på Laurie Island i Sør-Orknøyene. De ble først kartlagt i 1838 av en fransk ekspedisjon under kaptein Jules Dumont d'Urville. De ble kartlagt på nytt i 1933 av Discovery Investigations og kalt opp etter Henry F.P. Herdman, som Cape Herdman også er kalt opp etter.

Kilder 

Antarktis' geografi
Artikler i Antarktis-prosjektet
Desmocerini

Desmocerini er en gruppe av biller som hører til familien trebukker (Cerambycidae).

Utseende 
Middelsstore, blanke, svarte trebukker, dekkvingene er gjerne mer eller mindre gul- eller rødaktige. Den videst utbredte arten, Desmocerus palliatus, har fremre del av dekkvingene gule eller oransje, hos de andre artene er dekkvingene gjerne svarte med røde kanter, kan også være helt rødlige.

Levevis 
Arten Desmocerus palliatus utvikler seg i stammer av trær i hylleslekten (Sambucus).

Utbredelse 
Gruppen er utbredt i det sørlige Nord-Amerika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Desmocerini Blanchard, 1845
 Slekten Desmocerus Dejean, 1821
 Desmocerus aureipennis  Chevrolat, 1855  
 Desmocerus californicus  Horn, 1881  
 Desmocerus palliatus  (Forster, 1771)

Kilder 
 Cerambycidae of the World - Desmocerini 
 Beetles in the Bush - Desmocerus palliatus

Eksterne lenker 
 
 bugguide.net - bildegalleri over nordamerikanske arter 
 Worldwide Cerambycoidea Photo Gallery - Lepturinae  Stort bildegalleri.

Lepturinae
Dorcasominae
Biller formelt beskrevet i 1845
Iris Bay

Iris Bay er en liten bukt like sør for Muller Point ved østenden av Sør-Georgia, som ligger 10 km nordvest for Cape Vahsel, langs bukten mellom Cape Vahsel og Cape Charlotte. Navnet «Sandwich Bay», etter John Montagu, 4. jarlen av Sandwich, ble gitt til bukten mellom Cape Vahsel og Cape Charlotte i 1775 av en britisk ekspedisjon under James Cook. Navnet ble på senere kart benyttet om den lille bukten som er skildret her, siden navnet en følte en ikke trengte et navn for den større bukten. South Georgia Survey, 1951–52, rapporterte at navnet Iris Bay var velkjent for den lille bukten hos hval- og selfangere i Sør-Georgia, og at navnet Sandwich Bay ikke var kjent lokalt, så Iris Bay ble det godkjente navnet.

Kilder 

Bukter på Sør-Georgia
Mount Hinks

Mount Hinks er en rock fjell, 595 moh, som ligger 0,2 nautiske mil sør for Mount Marsden i Gustav Bull Mountains i Mac. Robertson Land i Antarktis. Den 13. februar 1931 gikk British Australian New Zealand Antarctic Research Expedition (1929–31) under Douglas Mawson i land på den nærliggende Scullin Monolith. De kalte dette fjellet opp etter Arthur R. Hinks, sekretær i Royal Geographical Society, 1915–45.

Kider

Artikler i Antarktis-prosjektet som trenger opprydning
Fjell i Antarktis
Encyclopini

Encyclopini er en gruppe av biller som hører til familien trebukker (Cerambycidae).

Utseende 
Små, slanke, forholdsvis tynnhudete trebukker. Hodet har utstående fasettøyne og er tydelig bredere enn pronotum, som er ganske lite. Antennene er tynne. Dekkvingene er smale, parallellsidige, forholdsvis tynne og bøyelige.

Utbredelse 
Gruppen er utbredt i det vestlige Nord-Amerika og østlige Asia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Encyclopini LeConte, 1873
 Slekten Encyclops Newman, 1838
 Encyclops caerulea  (Say, 1826)  
 Encyclops californica  Van Dyke, 1920  
 Encyclops concinna  Holzschuh, 1991   - Kina (Sichuan)
 Encyclops hubeiensis  Ohbayashi & Wang, 2004  
 Encyclops luteoscelis  Chou & Ohbayashi, 2010  
 Encyclops macilenta  (Kraatz, 1879)   - Russland
 Encyclops obscurellus Holzschuh, 2015
 Encyclops olivacea  Bates, 1884   - Russland, Japan, Kina (Hubei)
 Encyclops ussuricus  Cherepanov & Cherepanova, 1975  
 Encyclops viridipennis  Makihara, 1978   - Taiwan
 Encyclops x-signata  Chiang, 1981

Kilder 
 Cerambycidae of the World - Encyclopini

Eksterne lenker 
 
 Bildegalleri
 Worldwide Cerambycoidea Photo Gallery - Lepturinae  Stort bildegalleri.

Lepturinae
Dyr formelt beskrevet i 1873
Sachalinobiini

Sachalinobiini er en gruppe av biller som hører til familien trebukker (Cerambycidae).

Utseende 
Middelsstore, svarte trebukker. Oversiden er læraktig ruglete, uten regelmessige punktrader eller opphøyde ribber. Hodet er fremstrakt, antennene omtrent halvparten så lange som kroppslengden. Pronotum er nærmest klokkeformet med rundede sider, bare litt over halvparten så bredt som dekkvingene. Disse har rettviklede "skuldre", er litt tilsmalnende bakover og rundede i spissen. Dekkvingene har et gult tverrbånd noe bak midten.

Utbredelse 
Gruppen er utbredt i det østlige Asia (Primorskij Kraj, Mongolia, Korea, nordlige Kina, Japan).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Sachalinobiini Danilevsky, 2010
 Slekten Sachalinobia Jacobson, 1899
 Sachalinobia koltzei  (Heyden, 1887)    
 Sachalinobia rugipennis  (Newman, 1844)

Kilder 
 Cerambycidae of the World - Sachalinobiini

Eksterne lenker 
 
 Worldwide Cerambycoidea Photo Gallery - Lepturinae  Stort bildegalleri.

Lepturinae
Biller formelt beskrevet i 2010
Russlands insekter
Mongolias insekter
Koreas insekter
Kinas insekter
Japans insekter
Kjempebuddhaen i Leshan

Kjempebuddhaen i Leshan er en skulptur i byprefekturet Leshan i Sichuan i Kina, hugget ut av berget hvor de tre elvene Min Jiang, Dadu He og Qingyi møtes. Figuren ble hugget ut ut av fjellsiden av buddhistiske munker i tiden mellom 719 og 803. Skulpturen er 71 meter høy, skuldrene er 28 m brede og dette gjør den til verdens største statue av Buddha. Hodet er 15 meter høyt og 10 meter bredt. Ørene er syv meter lange. 

Statuen ble lagets for å demme opp for de farlige virvelstrømmene som oppstår der hvor elven Dadu renner ut i Min Jiang. Disse strømforholdene var til stor plage og fare for skipstrafikken.

Buddhisme
Skulpturer
Flex (programvare)

Flex, en forkortelse for Fast leksikal analysator, er en programvare for generering av leksikalske analysatorer- Det er fri og åpen programvare og et alternativ til lex. Flex blir ofte brukt sammen med parsergeneratoren Berkeley Yacc eller GNU Bison på Unix og Unix-lignende operativsystemer.  I motsetning til GNU Bison som er lisensiert under GNU General Public License, er Flex lisensiert under BSD-lisensen.

Referanser

Leksikalsk analyse
Programvare fra 1987
1987 i USA
Sigrid Haanshus

Sigrid Haanshus (født 9. desember 2002) er en norsk sanger fra Soknedal i Trøndelag.

Bakgrunn 
Hun sang offentlig som åtteåring i 2011 og samme år valgte tenoren Stephen Brandt-Hansen henne som duettpartner og barnesolist til sine julekonserter ved Trøndelag Teater. Ni år gammel gjorde hun sin første studioinnspilling. I starten ble sangene gjort tilgjengelig via YouTube, mens hennes første offisielle plateutgivelse kom i mars 2015. Senere samme år deltok hun i TV 2s Norske Talenter (sesong 7). Haanshus ble Gullknapp-vinner og var én av tolv deltagere i finalen. Som 13-åring fremførte hun «Ja vi elsker» a cappella for kong Harald og statsminister Erna Solberg ved cupfinalen NM i fotball for kvinner 2016 i Telenor Arena. 

I juli 2017 var hun kveldens artist i et av NRK1 sine direktesendte TV-program Sommeråpent, og høsten 2019 solist med Kringkastingsorkesteret.

Sigrid Haanshus ble i juni 2022 listet i godt selskap med artister som  Michael Jackson, Guns N’ Roses og Tom Jones av det amerikanske nettstedet Covermesongs.com, til en plass på The 50 Best Paul McCartney Covers Ever. 
Hennes versjon av My Valentine, single-utgivelse fra 2020, er oppført som nr. 37 på listen.

Diskografi 
 Album
 Journey to the Past (2017)

 Singler 
 The Prayer - duett med Stephen Brandt-Hansen (2015)
 I Dreamed a Dream (2016)
 Se – Cinema Paradiso (2016)
 Herre min Gud for en dal du har skapt (2016)
 Writing's on the Wall (2016)
 Smile (2017)
 Moon River (2017)
 Hymn to Love (2017)
 Et lys imot mørketida (2018)
 The Christmas Song (2018)
 O Holy Night (2018)
 Last Night of the World (2019)
 Til fjells over bygden (2019)
 My Valentine (2020)
 Believe (2020)
 Wondering (HSMTMTS) (2021)
 Stille kveld (2021)
 Vienna (2022)
 Alltid her (2022)
 My Winter Song (2022)

Utmerkelser 
 Tildelt SpareBank 1 SMN sitt talentstipend (2015)

Referanser

Eksterne lenker 
 
 
 
 «Jeg tror du ender opp på en scene i London», artikkel fra Adresseavisa 13. november 2015
 https://www.covermesongs.com/2022/06/the-best-paul-mccartney-covers-ever.html/3 

Norske sangere
Personer fra Midtre Gauldal kommune
Det 4. hjørnet

Det 4. hjørnet er et regionalt kulturbygg og et signalbygg i Kongens gate i Narvik sentrum. Bygget er plassert vis-à-vis Narvik torg, rådhuset og Scandic Hotel Narvik. Det 4. hjørnet inneholder Narvik bibliotek, fylkesbibliotek, krigsminnemuseum og fredssenter, sparebank, Ofoten tingrett, turistkontor, Visit Narvik og kafé.

Grunnsteinsnedleggingen ble foretatt av Bjørn Haugstad 27. mai 2014. I februar 2016 ble bygget ferdigstilt til en total kostnad på 360 millioner kroner, og den offisielle åpningen ble foretatt 7. april samme år.

Referanser

Kilder 
Magasinet I Narvik 24. februar 2016. Det 4. hjørnet. Side 13–19.

Byggverk i Narvik
Kultur i Narvik
2016 i Norge
Byggverk fullført i 2016
Andreas Khol

Andreas Khol (født 14. juli 1941 i Bergen auf Rügen, Tyskland) er en østerriksk politiker (ÖVP). Han var fra 2002 til 2006 president i Østerrikes nasjonalråd. Khol var i 2016 sitt partis kandidat ved valget av Østerrikes president i 2016, men ble slått ut i første valgomgang.

Referanser 

ÖVP-politikere
Personer fra Rügen
Fødsler i 1941
Kingsley Anowi

Kingsley Anowi (født 29. oktober 1981) er en musiker, låtskriver og DJ fra Bergen. Han er født i Nigeria og har bodd i Norge siden han var 9 år gammel.

I 2011 vant Anowi Rapvalg med låten «Keep on Moving» sammen med Omar Ali Faal og Marcelo Riffo. De vant 50 000,- kroner for å kunne satse videre på musikken. Samme året toppet han iTunes' reggaeliste med singelen «Live For Today» med barndomsvennen Stig van Eijk. Han ble også kåret til Ukens Artist av NRK Urørt i 2005 for sangen «Slow Down» og fikk i 2015 to anbefalinger fra NRK Urørt for låtene «Good Days» og «Lovedrug».

Anowi har samarbeidet med flere artister som Blvck O, Miss Tati, Stig van Eijk, LidoLido, Jabaman, Kajsa Karp, Bejaminz, Myrna Braza, Livate, Tone Rose, Freakshow og Delario.

Anowi bidro i 2011 til låten «Sammen redder vi liv» til et album for Leger Uten Grenser og har vært med å danne en dansegruppe for ungdom i Bergen.

Kingsley Anowi hadde en birolle i filmen Svarte får av Varg Veum (2011).

Diskografi

Sanger 
 «Føl Deg Fri» ft. Tone Rose Bratland (2015)
 «Stressfree» (2015)
 «Faithful» (2015)
 «Den Gangen» (2015)
 «Lovedrug» (2015)
 «Good Days» (2015)
 «Drikkepress» (2015)
 «Let Me» (2013)
 «Keep On Moving» (2011)
 «Live for Today» ft. Stig van Eijk'' (2015)
 «Somebody» (2011)

Referanser

Eksterne lenker 
 Kingsley Anowi Twitter

Norske sangere
Fødsler i 1981